
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1254 

16 Αυγούστου 2004 


ΑΠΟΦΑΣΕΙ Σ 

Αριθ. 273808 

Συμπληρωματικά μέτρα εφαρμογής του κοινοτικού καθε¬ 
στώτος πριμοδοτήσεων υπέρ των παραγωγών αγελα¬ 
δινού γάλακτος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις 

α) Του άρθρου 1, παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (Α'34), όπως τροποποιήθη¬ 
κε με το άρθρο 6, του Ν. 1440/1984 «Συμμετοχή της Ελ¬ 
λάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΕΙΡΑΤΟΜ» (Α' 
70) και το άρθρο 65 του Ν. 1892/1990 (Α' 101). 

β) Του άρθρου 22, παράγραφος 3 του Ν. 992/1979 «Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδας στις Ευ¬ 
ρωπαϊκές Κοινότητες και ρύθμιση συναφών θεσμικών και 
οργανωτικών θεμάτων (Α' 280). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1, παράγραφος 2α του Ν. 2469/1997 
(Α' 38). «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

δ) Του άρθρου 33 του Ν. 2530/1997 (Α' 242) όπως τρο¬ 
ποποιήθηκε και συμπληρώθηκε με το άρθρο 33 παρ. 2 και 
3 του Ν. 3147/2003 (Α' 135) «Ρύθμιση θεμάτων αγροτικής 
γης, επίλυση ζητημάτων αποκατασταθέντων και αποκαθι- 
στάμενων κτηνοτροφών και άλλες διατάξεις». 

ε) Του Π.Δ. 402/1988 «Περί Οργανισμού του Υπουργεί¬ 
ου Γεωργίας», όπως τροποποιήθηκε και ισχύει. 

στ) Την Υ1 /2004 απόφαση του πρωθυπουργού για τη με¬ 
ταβολή του τίτλου του Υπουργείου Γεωργίας σε «Αγροτι¬ 
κής Ανάπτυξης και Τροφίμων» (Β' 513). 

ζ) Των άρθρων 13 μέχρι και 29 του Ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α' 200), 


όπως τροποποιήθηκαν και συμπληρώθηκαν με το άρθρο 
4 του Ν. 2732/1999 (Α' 154) και το άρθρο 24 του Ν. 2945/ 
2001 (ΦΕΚΑ'223/2001 «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1 έως 
8τουΝ. 3147/2003 (Α'135). 

η) Της αριθ. 50637/29.8.2000 απόφασης των Υπουργών 
Εσωτερικών, Δημόσιας Διοίκησης & Αποκέντρωσης και 
Γεωργίας (Β' 1104) «Έγκριση Κανονισμού Οργανωτικής 
Διάρθρωσης και λειτουργίας των υπηρεσιών του Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (ΟΠΕΚΕΠΕ) - Ν.Π.Ι.Δ.». 

θ) Του Ν. 2362/1995 «Περί Δημόσιου Λογιστικού Ελέγ¬ 
χου Δαπανών του Κράτους και άλλες διατάξεις» (Α' 247). 

ι) Της απόφασης του Υπουργού Γ εωργίας αριθ. 379286/ 
2.8.2001 (Β' 1102), περί «Έγκριση του ΟΠΕΚΕΠΕ ως Ορ¬ 
γανισμού Πληρωμών». 

ια) Του άρθρου 94 του Ν. 2127/1993 (Α' 48) περί «Εναρ¬ 
μόνιση προς το κοινοτικό δίκαιο του φορολογικού καθε¬ 
στώτος των πετρελαιοειδών προϊόντων, αλκοόλης, αλκο- 
ολούχων ποτών και βιομηχανοποιημένων καπνών και άλ¬ 
λες διατάξεις.», όπως τροποποιήθηκε με το άρθρο 3 του 
Ν. 2332/1995 (ΑΊ 81) και το άρθρο 30 του Ν. 3147/2003 (Α' 
135). 

ιβ) Του άρθρου 28 του Ν. 2520/1997 (Α'200), όπως τρο¬ 
ποποιείται και ισχύει κάθε φορά. 

2) Τους κανονισμούς: 

1) Τον κανονισμό (ΕΚ) αριθ. 1782/2003 του Συμβουλίου 
(1270/03) για τη θέσπιση κοινών κανόνων για τα καθεστώ¬ 
τα άμεσης στήριξης στα πλαίσια της κοινής γεωργικής 
πολιτικής και για τη θέσπιση ορισμένων καθεστώτων στή¬ 
ριξης για τους γεωργούς και για την τροποποίηση των κα¬ 
νονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) 
αριθ. 1453/2001, (ΕΚ) αριθ. 1454/2001, (ΕΚ) αριθ. 1868/ 
94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 
1673/2000, (ΕΟΚ) αριθ. 2358/71 και (ΕΚ) αριθ. 2529/2001, 
όπως τροποποιείται και ισχύει κάθε φορά. 

2) Τον κανονισμό (ΕΚ) αριθ. 2237/2003 της Επιτροπής 
(1339/2003) σχετικά με τη θέσπιση των λεπτομερών κα¬ 
νόνων εφαρμογής ορισμένων καθεστώτων στήριξης που 
προβλέπονται στον τίτλο IV του κανονισμού (ΕΚ) αριθ. 
1782/2003 του Συμβουλίου για τη θέσπιση κοινών κανό¬ 
νων για τα καθεστώτα άμεσης στήριξης στα πλαίσια της 
κοινής γεωργικής πολιτικής και για τη θέσπιση ορισμένων 
καθεστώτων στήριξης για τους γεωργούς, όπως τροπο¬ 
ποιείται και ισχύει κάθε φορά. 

3) Τον Κανονισμό 1255/1999 του Συμβουλίου (1160/ 

1999) «Περί κοινής οργάνωσης αγοράς στον τομέα του 
γάλακτος και των γαλακτοκομικών προϊόντων» όπως τρο¬ 
ποποιήθηκε από τον καν. (ΕΚ) 1787/2003 του Συμβουλίου 
(Ε270/2003). 

4) Τον κανονισμό (ΕΚ) 1788/2003 του Συμβουλίου 
(1270/2003) για τη θέσπιση εισφοράς στον τομέα του γά¬ 
λακτος και των γαλακτοκομικών προϊόντων, ο οποίος 
αντικατέστησε τον τον κανονισμό (ΕΟΚ) αριθ. 3950/1992 
(1405/1992) σχετικά με τη θέσπιση εισφοράς στον τομέα 
του γάλακτος και των γαλακτοκομικών προϊόντων, όπως 
ισχύει κάθε φορά. 

5) Τον Κανονισμό 1760/2000 του Συμβουλίου (1204/ 

2000) «σχετικά με τη θέσπιση συστήματος αναγνώρισης 
και καταγραφής των βοοειδών και την επισήμανση του 
βοείου κρέατος και των προϊόντων με βάση το βόειο κρέ¬ 
ας καθώς και για την κατάργηση του καν. 820/1997 του 
Συμβουλίου» όπως ισχύει κάθε φορά. 

6) Τον Κανονισμό 3508/1992 του Συμβουλίου (1355/ 
1992) «για τη θέσπιση ενός ολοκληρωμένου συστήματος 
διαχείρισης και ελέγχου σχετικά με ορισμένα καθεστώτα 
κοινοτικών ενισχύσεων» όπως ισχύει κάθε φορά. 

7) Τον Κανονισμό 2419/2001 της Επιτροπής (1327/ 

2001) «για τους λεπτομερείς κανόνες εφαρμογής του 
ολοκληρωμένου συστήματος διαχείρισης και ελέγχου 
σχετικά με ορισμένα καθεστώτα κοινοτικών ενισχύσεων», 
που θεσπίστηκαν με τον κανονισμό 3508/1992 όπως ισχύ¬ 
ει κάθε φορά. 

8) Το άρθρο 3 του Καν. (ΕΚ) 1259/1999 (Ε 160/1999) 
«σχετικά με τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής πολι¬ 
τικής». 

2) Τις Οδηγίες: 

1) 96/22/ΕΚ του Συμβουλίου για την απαγόρευση της 
χρησιμοποίησης ορισμένων ουσιών με ορμονική ή θυρε- 
οστατική δράση και των β- ανταγωνιστικών ουσιών στη 
ζωική παραγωγή για κερδοσκοπικούς λόγους και κατάρ¬ 
γησης των οδηγιών 81/602/ΕΟΚ, 88/146/ΕΟΚ και 88/299/ 
ΕΟΚ και 96/23/ΕΚ, περί της λήψης μέτρων ελέγχου για 
ορισμένες ουσίες και τα κατάλοιπά τους σε ζώντα ζώα και 
στα προϊόντα τους και κατάργησης των οδηγιών 85/358/ 
ΕΟΚ και 86/469/ΕΟΚ και των αποφάσεων 89/187/ΕΟΚ και 
91/664/ΕΟΚ του Συμβουλίου όπως έχουν εναρμονιστεί 
στο Π.Δ. 259/1998 (ΑΊ91). 

2) 97/676/ΕΟΚ του Συμβουλίου»για την προστασία των 
υδάτων από την νιτρορύπανση γεωργικής προέλευσης», 
όπως έχει εναρμονιστεί στην αριθ. 16190/1335 απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών, Ανάπτυ¬ 
ξης, Περιβάλλοντος Χωροταξίας και Δημοσίων Έργων, Γε¬ 
ωργίας και Υγείας και Πρόνοιας (Β'519). 

3) Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Γεωργίας αρίθ. 
394555 (Β' 1324/2000), περί «Ανάθεση άσκησης αρμοδιο¬ 
τήτων του ΟΠΕΚΕΠΕ στις Νομαρχιακές Αυτοδιοικήσεις 
της χώρας.», όπως ισχύει κάθε φορά. 

4) Την κοινή απόφαση των Υπουργών Οικονομίας και Οι¬ 
κονομικών και Γεωργίας αριθ. 278187/2000 (Β' 1072), πε¬ 
ρί « Εφαρμογή του καθεστώτος της συμπληρωματικής ει¬ 
σφοράς στον τομέα του γάλακτος και των γαλακτοκομι¬ 
κών προϊόντων.», όπως ισχύει κάθε φορά. 

5) Την εισήγηση των υπηρεσιών. 


6) Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

ΑΡΘΡΟ 1 

ΣΚΟΠΟΣ-ΔΙΚΑΙΟΥΧΟΙ 

Σκοπός της παρούσας απόφασης είναι η θέσπιση συ¬ 
μπληρωματικών μέτρων για τη χορήγηση πριμοδότησης 
γαλακτοπαραγωγής καθώς και των πρόσθετων ενισχύσε¬ 
ων κατ’ εφαρμογή του κανονισμού 1782/2003 του Συμ¬ 
βουλίου σχετικά με τη θέσπιση κοινών κανόνων για τα κα¬ 
θεστώτα άμεσης στήριξης στα πλαίσια της Κοινής Αγρο¬ 
τικής Πολιτικής και για τα καθεστώτα στήριξης για 
παραγωγούς ορισμένων καλλιεργειών και ειδικότερα του 
τίτλου IV, κεφάλαιο 7, για το έτος 2004. 

Δικαιούχοι πριμοδότησης γαλακτοπαραγωγής είναι γε¬ 
ωργοί, φυσικά ή νομικά πρόσωπα ή ομάδα φυσικών ή νο¬ 
μικών προσώπων των οποίων η εκμετάλλευση βρίσκεται 
στην Ελληνική Επικράτεια, που παράγουν και εμπορεύο¬ 
νται αγελαδινό γάλα ή και γαλακτοκομικά προϊόντα από 
αγελαδινό γάλα και είναι κάτοχοι ατομικής ποσότητας 
αναφοράς (ποσόστωση) αγελαδινού γάλακτος. 

ΑΡΟΡΟ 2 
ΔΙΚΑΙΟΛΟΓΗΤΙΚΑ 

1. Υποβολή Αιτήσεων 

Οι δικαιούχοι προκειμένου να τύχουν της πριμοδότη¬ 
σης γαλακτοπαραγωγής και της πρόσθετης ενίσχυσης, 
πρέπει να συμπληρώσουν και να υποβάλουν αίτηση (Υπό¬ 
δειγμα I). Η αίτηση συμπληρώνεται σε τρία αντίτυπα. Δύο 
αντίτυπατης αίτησης μαζί μετά σχετικά δικαιολογητικά κα¬ 
τατίθενται στον Ελληνικό Οργανισμό Γάλακτος (ΕΛ.Ο.Γ.) 
έως την 17η Μάίου του έτους 2004, είτε ιδιοχείρως στις 
περιφερειακές υπηρεσίες - εποπτείες ή στην κεντρική 
υπηρεσία του ΕΛ.Ο.Γ, είτε με συστημένη επιστολή προς 
την κεντρική υπηρεσία του ΕΛ.Ο.Γ. Τοτρίτο αντίτυπο κρα¬ 
τείται από τον παραγωγό. 

Η ημερομηνία υποβολής διαπιστώνεται από τον ΕΛΟΓ, 
είτε από την ημερομηνία πρωτοκόλλου στην κεντρική ή 
την περιφερειακή υπηρεσία εποπτείας γάλακτος του 
ΕΛ.Ο.Γ., είτε από την ημερομηνία σφραγίδας του ταχυ¬ 
δρομείου. Ο σεβασμός της προθεσμίας είναι υποχρεωτι¬ 
κός προκειμένου ο παραγωγός να δικαιωθεί του συνόλου 
της πριμοδότησης εκτός από περιπτώσεις ανωτέρας βίας 
και εξαιρετικών περιστάσεων- Στις περιπτώσεις ανωτέ¬ 
ρας βίας και εξαιρετικών περιστάσεων δεόντως αιτιολο¬ 
γημένων, οι αιτήσεις και τα απαραίτητα δικαιολογητικά 
υποβάλλονται στον ΕΛ.Ο.Γ. από τον οποίο διαβιβάζονται 
άμεσα προς στις Διευθύνσεις Αγροτικής Ανάπτυξης/Γε¬ 
ωργίας. Ακολούθως οι αιτήσεις συνοδευόμενες με ενδε¬ 
χόμενες απόψεις των Δ/νσεων Αγροτικής Ανάπτυξης/Γε- 
ωργίας διαβιβάζονται στον ΟΠΕΚΕΠΕ από τον οποίο και 
εξετάζονται. 

Σε όλες τις αιτήσεις αναγράφεται υποχρεωτικά κατά 
την παραλαβή τους ο αριθμός πρωτοκόλλου και η ημερο¬ 
μηνία (κατάθεσης ή σφραγίδας του ταχυδρομείου). 

Όλες οι αιτήσεις συνοδεύονται από τα παρακάτω δικαι- 
ολογητικά: α) φωτοτυπία φορολογικού εγγράφου που θα 
εμφανίζεται το ΑΦΜ, β) φωτοτυπία πρώτης σελίδας βι¬ 
βλιαρίου τράπεζας όπου εμφανίζεται ο αριθμός του λο¬ 
γαριασμού γ) αντίγραφο δελτίου ταυτότητας και από τις 

δύο πλευρές δ) επικυρωμένο αντίγραφο του καταστατι¬ 
κού τους, εφόσον ο απών είναι νομικό πρόσωπο. 

2. Τροποποίηση - Απόσυρση Αίτησης 

Μετά τη λήξη της προθεσμίας υποβολής των αιτήσεων 
η αίτηση δεν μπορεί να τροποποιηθεί παρά μόνο σε περι¬ 
πτώσεις προφανών λαθών. Τα προφανή λάθη εντοπίζο¬ 
νται κατά τη μηχανογραφική καταγραφή ή και πριν αυτή 
λάβει χώρα. Η διόρθωση αυτών των λαθών είναι δυνατή 
εφόσον είναι βέβαιο ότι πρόκειται για λάθη εκ παραδρο¬ 
μής χωρίς κίνδυνο «απάτης». Στις κατηγορίες αυτών των 
λαθών περιλαμβάνονται τα εξής: 

- Θέσεις που δεν έχουν συμπληρωθεί ή περιλαμβάνουν 
ελλιπείς πληροφορίες 

- Λάθος κωδικοί δήμου κλπ ή λάθος τραπεζικού λογα¬ 
ριασμού 

- Λάθη που διαπιστώνονται από σύγκριση στοιχείωντης 
αίτησης και κάποιων συνοδευτικών εγγράφων, ή αρχείων 
που διαθέτει ο ΕΛ.Ο.Γ., όπως μητρώου εκμετάλλευσης ή 
αριθμού δελτίου ταυτότητας ή ΑΦΜ 

- Αντιστροφή ή αναριθμητισμός κωδικών εκμετάλλευ¬ 
σης κλπ 

Στα προφανή λάθη συμπεριλαμβάνεται η ατομική πο¬ 
σότητα αναφοράς, εφόσον διαπιστώνεται από την αρμό¬ 
δια αρχή ελέγχου ότι δεν ενέχει κίνδυνο απάτης. 

Μια αίτηση ενίσχυσης μπορεί να αποσυρθεί, μόνο πριν 
την γνωστοποίηση του χειρόγραφου ή/και του μηχανο¬ 
γραφικού δείγματος του επιτόπιου ελέγχου. 

3. Μηχανογράφηση αιτήσεων 

Μετά τη λήξη της περιόδου υποβολής των αιτήσεων ο 
ΕΛ.Ο.Γ. συμπληρώνει τα στοιχεία της αίτησης με την έν¬ 
δειξη «Συμπληρώνεται από τον ΕΛ.Ο.Γ.» και οι αιτήσεις 
υφίστανται έλεγχο πληρότητας και ορθότητας συμπλή¬ 
ρωσης από τον ΕΛ.Ο.Γ. και δίνεται η δυνατότητα συμπλή¬ 
ρωσης των κενών. Ακολούθως ο φορέας μηχανογράφη¬ 
σης καταχωρεί τις αιτήσεις σε μηχανογραφικά αρχεία. Οι 
μηχανογραφημένες καταστάσεις αποστέλλονταιεντός 40 
εργάσιμων ημερών από την λήξη της περιόδου υποβολής 
των αιτήσεων στις Διευθύνσεις Αγροτικής Ανάπτυξης/ Γε- 
ωργίας των Νομαρχιακών Αυτοδιοικήσεων της χώρας μα¬ 
ζί με το ένα (1) αντίτυπο των αιτήσεων των ενδιαφερομέ¬ 
νων και τυχόν άλλα δικαιολογητικά που υποβάλλονται 
στον ΕΛ.Ο.Γ. Αντίγραφατων μηχανογραφημένων αρχείων 
αποστέλλονται και στη Διεύθυνση Πληροφορικής του 
Υπουργείου Αγροτικής Ανάπτυξης και Τροφίμων εντός 40 
εργάσιμων ημερών από τη λήξη της περιόδου υποβολής 
των αιτήσεων. 

4. Ενστάσεις 

Οι μηχανογραφημένες καταστάσεις αναρτώνται άμεσα 
με την εξασφάλιση αποδεικτικού τοιχοκόλλησης για διά¬ 
στημα 10 ημερών στα γραφεία των Διευθύνσεων Αγροτι¬ 
κής Ανάπτυξης όλης της Χώρας, στην κεντρική υπηρεσία 
του ΕΛ.Ο.Γ. καθώς και στα γραφεία των περιφερειακών 
υπηρεσιών του ΕΛ.Ο.Γ. (εποπτείες γάλακτος). Οι παρα¬ 
γωγοί καλούνται εντός της παραπάνω προθεσμίας να 
υποβάλουν στις Διευθύνσεις Αγροτικής Ανάπτυξης/ Γε¬ 
ωργίας τυχόν ενστάσεις για τα αναρτηθέντα στοιχεία, οι 
οποίες μπορεί να αφορούν λάθη καταγραφής, αντιρρή¬ 
σεις ή καταγγελίες. 

Οι ενστάσεις κρίνονται εντός προθεσμίας 7 ημερών από 
τη λήξη περιόδου ανάρτησης, με απόφαση του οικείου 


Δ/ντή Αγροτικής Ανάπτυξης / Γεωργίας ύστερα από εισή¬ 
γηση τριμελούς επιτροπής που συστήνεται σε κάθε Δ/νση 
Αγροτικής Ανάπτυξης με απόφαση του Δ/ντή Αγροτικής 
Ανάπτυξης /Γεωργίας. Τα αποτελέσματα της εξέτασης 
των ενστάσεων διαβιβάζονται άμεσα στον φορέα μηχα¬ 
νογράφησης, προκειμένου να ολοκληρωθεί η μηχανο¬ 
γραφική καταγραφή των ενστάσεων. Τα στοιχεία των αι¬ 
τήσεων και ενστάσεων αποστέλλονται στις Δ/νσεις Αγρο¬ 
τικής Ανάπτυξης/ Γεωργίας. Οι Διευθύνσεις Αγροτικής 
Ανάπτυξης διενεργούν έλεγχο ορθής μηχανογραφικής 
καταγραφής. Αντίγραφατων μηχανογραφημένων αρχεί¬ 
ων αποστέλλονται και στη Διεύθυνση Πληροφορικής του 
Υπουργείου Αγροτικής Ανάπτυξης και Τροφίμων. 

5. Κοινοποίηση στοιχείων 

Η Διεύθυνση Πληροφορικής του Υπ. Αγροτικής Ανά¬ 
πτυξης & Τροφίμων κοινοποιεί τα συγκεντρωτικά μηχα¬ 
νογραφημένα στοιχεία σε επίπεδο χώρας στον ΟΠΕΚΕ- 
ΠΕ και στη Διεύθυνση Ζωικής Παραγωγής και Α.Π.Α. Η τε¬ 
λευταία κοινοποιεί στην Επιτροπή, μέχρι 15 Σεπτεμβρίου 
2004, το σύνολο των ατομικών ποσοτήτων αναφοράς για 
τις οποίες έχουν υποβληθεί αιτήσεις ενίσχυσης για το 
τρέχον ημερολογιακό έτος. 

ΑΡΘΡΟ 3 

ΥΠΟΧΡΕΩΣΕΙΣ ΔΙΚΑΙΟΥΧΩΝ 

Για να τύχουν πριμοδότησης γαλακτοπαραγωγής και 
πρόσθετης ενίσχυσης οι αιτούντες πρέπει: 

• Ναπληρούντους ορισμούς, όρους και προϋποθέσεις 
για την χορήγηση των πριμοδοτήσεων γαλακτοπαραγω¬ 
γής- 

• Να συμπληρώνουν την αίτηση σύμφωνα με τις σχετι¬ 
κές οδηγίες, και να κρατούν τον αριθμό πρωτοκόλλου κα¬ 
τάθεσης, όταν την υποβάλλουν ιδιοχείρως. 

• Να μην υποβάλουν πάνω από μία αίτηση πριμοδότη¬ 
σης γαλακτοπαραγωγής και χορήγησης πρόσθετης ενί¬ 
σχυσης το τρέχον έτος σε όλη την επικράτεια. 

Να είναι σε θέση να αποδείξουν στις αρμόδιες αρχές, 
που διενεργούν τον έλεγχο, την ακρίβεια της δήλωσής 
τους και τον σεβασμό των υποχρεώσεών τους. 

• Να αποδέχονταιτην διεξαγωγή επιτόπιου ελέγχου και 
να παρέχουν την αναγκαία βοήθεια για τον έλεγχο θέτο¬ 
ντας στη διάθεση των ελεγκτικών αρχών τα παραστατικά 
που τυχόν θα ζητηθούν ιδίως σε ότι αφορά την ατομική 
ποσόστωση. Άρνηση αποδοχής του ελέγχου καθώς και 
της παροχής βοήθειας θα συνεπάγεται απόρριψη της αί¬ 
τησης του παραγωγού. 

• Να υπογράφουν το σχετικό πρακτικό επιτόπιου ελέγ¬ 
χου, βεβαιώνοντας τουλάχιστον την παρουσία τους κατά 
τη διάρκεια αυτού και ενδεχομένως αναγράφοντας επί 
αυτού παρατηρήσεις τους. 

• Να γνωστοποιούν στις Διευθύνσεις Αγροτικής Ανά¬ 
πτυξης/ Γ εωργίας και στον ΕΛ.Ο.Γ. οποιαδήποτε μεταβο¬ 
λή των αναφερομένων στην αίτηση στοιχείων 

• Να αποδέχονται τηντοιχοκόλληση των στοιχείων που 
δηλώνουν με τις αιτήσεις τους 

• Να εφαρμόζουντο πρόγραμμα δράσης για τη μείωση 
της νιτρορύπανσης στις περιοχές όπου αυτά είναι υπο¬ 
χρεωτικά βάσει της οδηγίας 91/676/ΕΟΚ. 

• Να μην χρησιμοποιούν απαγορευμένες ουσίες με ορ¬ 
μονική ή θυρεοστατική δράση, ούτε β- ανταγωνιστές και 
να μην παραδίδουν γάλα με κατάλοιπα κτηνιατρικών φαρ¬ 
μάκων και επιβλαβών ουσιών, σύμφωνα με το Π.Δ. 259/98. 

ΑΡΘΡΟ 4 
ΕΛΕΓΧΟΙ 

Οι έλεγχοι δύναται να ξεκινήσουν από την ημέρα παρα¬ 
λαβής των αιτήσεων από τις Διευθύνσεις Αγροτικής Ανά¬ 
πτυξης και πρέπει να έχουν ολοκληρωθεί μέχρι 15 Σε¬ 
πτεμβρίου 2004. 

1. Διοικητικός έλεγχος 

Διεξάγεται διοικητικός έλεγχος από τους υπαλλήλους 
των Δ/νσεων Αγροτικής Ανάπτυξης για το 100% των αιτή¬ 
σεων. Προς το σκοπό τούτο έχουν άμεση πρόσβαση στα 
στοιχεία του ΕΛ.Ο.Γ. Ο Διοικητικός έλεγχος περιλαμβάνει 
τα ακόλουθα: 

(α) Έλεγχο του τρόπου συμπλήρωσης της αίτησης 

(β) Έλεγχο κάλυψης από μέρουςτου αιτούντοςτου ορι¬ 
σμού του δικαιούχου 

Συντάσσεται πρακτικό διοικητικού ελέγχου. 

Εάν από τον έλεγχο αυτό προκύπτουν σημαντικές απο¬ 
κλίσεις, η Δ/νση Αγροτικής Ανάπτυξης/ Γεωργίας οφείλει 
να ζητά από τον παραγωγό συμπληρωματικά στοιχεία ή 
παραστατικά. Εάν παρόλα αυτά η απόκλιση δεν μπορεί να 
αιτιολογηθεί, η Διεύθυνση Αγροτικής Ανάπτυξης μπορεί 
να προβεί σε επιτόπιο έλεγχο. 

2. Κεντρικός μηχανογραφικός έλεγχος 

Διεξάγεται από τη Δ/νση Πληροφορικής του Υπουργεί¬ 
ου Αγροτικής Ανάπτυξης και Τροφίμων για το 100% των 
αιτήσεων σε επίπεδο χώρας. 

(α) Κεντρικός μηχανογραφικός διασταυρωτικός έλεγ¬ 
χος για πολλαπλή δήλωση της ίδιας εκμετάλλευσης, βά¬ 
σει της Κτηνιατρικής Βάσης Δεδομένων. 

Οι περιπτώσεις στις οποίες περισσότεροι του ενός κά¬ 
τοχοι ατομικής ποσότητας αναφοράς διαθέτουν μια κοι¬ 
νή εκμετάλλευση κοινοποιούνται από τη Διεύθυνση Πλη¬ 
ροφορικής του Υπουργείου Αγροτικής Ανάπτυξης και 
Τροφίμων στις Διευθύνσεις Αγροτικής Ανάπτυξης/Γ εωρ¬ 
γίας και υπόκεινται σε ένα επιπλέον έλεγχο από τις Διευ¬ 
θύνσεις Αγροτικής Ανάπτυξης/Γ εωργίας σε συνεργασία 
με τον ΕΛ.Ο.Γ. προκειμένου να αποφανθούν για την επι¬ 
βολή ή μη κυρώσεων βάσει της παραγράφου 3, του άρ¬ 
θρου 5 της παρούσας. 

(β) Κεντρικός μηχανογραφικός διασταυρωτικός έλεγ¬ 
χος ατομικής ποσότητας αναφοράς αγελαδινού γάλα¬ 
κτος 

3. Επιτόπιος έλεγχος 

Οι επιτόπιοι έλεγχοι, βάσει του άρθρου 17 του καν. (ΕΚ) 
2419/2001 δύναται να διενεργούνται ταυτόχρονα με τους 
επιτόπιους ελέγχους που προβλέπονται στα πλαίσια του 
καθεστώτος θέσπισης εισφοράς στον τομέα του γάλα¬ 
κτος και των γαλακτοκομικών προϊόντων, βάσει των κα¬ 
νονισμών (ΕΟΚ) 3950/92 και (ΕΚ) 1788/2003 του Συμβου¬ 
λίου] . 

3.1. Προετοιμασία των επιτόπιων ελέγχων 

Κλιμάκιο ελέγχου 

Οι επιτόπιοι έλεγχοι διεξάγονται παρουσία του αιτού- 
ντος ή αντιπροσώπου του, από δύο τουλάχιστον υπαλλή¬ 
λους της Διεύθυνσης Αγροτικής Ανάπτυξης/ Γεωργίας, 
κατά προτίμηση ο ένας Γεωπόνος ή Τεχνολόγος Γεωπο¬ 
νίας. 

Προειδοποίηση του παραγωγού 

Οι επιτόπιοι έλεγχοι γίνονται χωρίς προειδοποίηση του 
παραγωγού. Ωστόσο για τις περιπτώσεις απομακρυσμέ¬ 
νων εκμεταλλεύσεων ή σε ειδικές περιπτώσεις, όπως μό¬ 
νιμη κατοικία παραγωγού σε άλλο νομό, είναι σκόπιμο να 


ειδοποιείται εγγράφως ο παραγωγός όχι όμως νωρίτερα 
από 48 ώρες πριν από τον έλεγχο. 

Η ειδοποίηση γίνεται ως εξής: Ο ελεγκτής αναρτά, στα 
γραφεία του συνεταιρισμού ή του Δήμου - Κοινότητας ή 
και σε κάθε άλλο εμφανές μέρος, την έγγραφη ειδοποίη¬ 
ση, για την πρόθεση του να ελέγξει την ή τις εκμεταλλεύ¬ 
σεις ονομαστικά του εν λόγω Δήμου ή Κοινότητας. Στις 
περιπτώσεις που οι παραγωγοί δεν παρουσιαστούν, η 
προειδοποίηση επαναλαμβάνεται εκ νέου, εγγράφως με 
συστημένη επιστολή στον κάθε παραγωγό από τη Διεύ¬ 
θυνση Αγροτικής Ανάπτυξης/ Γ εωργίας. Ορίζεται μια συ¬ 
νάντηση με τον (ους) παραγωγό (ους) και καθορίζεται νέ¬ 
ος έλεγχος σε διάστημα που δεν υπερβαίνει τις 24 ώρες 
από τη συνάντηση. 

Εν τούτοις οι περιπτώσεις επιτόπιου ελέγχου κατόπιν 
προειδοποίησης δεν δύναται να υπερβαίνουν το 20% του 
συνόλου των επιτόπιων ελέγχων. 

Δείγμα επιτόπιων ελέγχων 

1. Χειρόγραφο δείγμα επιτόπιων ελέγχων 

Το κλιμάκιο ελέγχου διεξάγει επιτόπιο έλεγχο σε παρα¬ 
γωγούς εναντίον των οποίων υπάρχει διατυπωμένη κα¬ 
ταγγελία ή άλλος λόγος για τον οποίο κρίνει αναγκαία τη 
διεξαγωγή επιτόπιου ελέγχου. 

Σε όλες τις περιπτώσεις που γίνονται επιτόπιοι έλεγχοι 
σε εκμεταλλεύσεις πέραν αυτών που αναφέρονται στο 
δείγμα της μηχανογράφησης, το κλιμάκιο ελέγχου συ¬ 
ντάσσει λεπτομερές πρακτικό στο οποίο αναφέρει: 

• ημερομηνία που έγινε η επιλογή 

• Τρόπος επιλογής των φακέλων 

• λόγοι για τους οποίους έγινε η επιλογή των φακέλων 
(αναφορά κατά φάκελο) 

• οποιαδήποτε άλλα συμπληρωματικά στοιχεία που 
έχει στη διάθεσή του και κρίνει ότι είναι σημαντικά 

• υπογραφές των υπαλλήλων που έκαναν την επιλογή 
(Δ/ντής Υπηρεσίας, τμηματάρχης ελεγκτές). 

2. Τυχαίο δείγμα επιτόπιων ελέγχων 

Διεξάγονται επιτόπιοι έλεγχοι κατά τρόπο τυχαίο, σε 
ποσοστό 2% επί του συνόλου των αιτήσεων σε επίπεδο 
χώρας. Το δείγμα αυτό παράγεται μηχανογραφικά από τη 
Διεύθυνση Πληροφορικής του Υπουργείου Αγροτικής 
Ανάπτυξης και Τροφίμων και αποστέλλεται στις Διευθύν¬ 
σεις Αγροτικής Ανάπτυξης / Γεωργίας των Ν.Α. 

2.2. Πραγματοποίηση των επιτόπιων ελέγχων 

Κατά τη διάρκεια του ελέγχου εξετάζονται κυρίως τα 
εξής: 

- Ύπαρξη γαλακτοπαραγωγών αγελάδων στην εκμε¬ 
τάλλευση 

- Ύπαρξη του ενημερωμένου μητρώου βοοειδών 

- Τήρηση παραστατικών για τις παραδόσεις γάλακτος 

- Τήρηση βιβλίων και παραστατικών πώλησης γάλακτος 
ή και γαλακτοκομικών προϊόντων στις περιπτώσεις απ'ευ- 
θείας πωλήσεων. 

Κάθε έλεγχος, διοικητικός ή επιτόπιος θα απεικονίζεται 
σε ένα πρακτικό ελέγχου για κάθε αίτηση, η οποία θα 
υπογράφεται από όλους τους ελεγκτές και υποχρεωτικά 
από τον αιτούντα ελεγχόμενο ή αντιπρόσωπό του (τουλά¬ 
χιστον για την παρουσία του στον έλεγχο), στην περίπτω¬ 
ση του επιτόπιου ελέγχου, τη στιγμή του ελέγχου. 

Συμπληρώνεται πρακτικό ελέγχου σε τρία αντίτυπα, εκ 
των οποίων το ένα επισυνάπτεται στο φάκελο του παρα¬ 
γωγού, το άλλο δίνεται απ’ ευθείας στον παραγωγό, μετά 
το πέρας του ελέγχου και το τρίτο διαβιβάζεται στο φο¬ 
ρέα μηχανογράφησης για τη μηχανογραφική του κατα- 

γραφή. Σε περίπτωση διαπίστωσης παρατυπίας ή άλλης 
διαφωνίας με τον παραγωγό, ως προς τα αποτελέσματα 
του ελέγχου, οι ελεγκτές οφείλουν να σημειώσουν επίτου 
εντύπου του πρακτικού ελέγχου τις αντιρρήσεις του πα¬ 
ραγωγού και ο παραγωγός να υπογράψει για αυτές. Ο πα¬ 
ραγωγός οφείλει εντός προθεσμίας δέκα (10) ημερών 
από τον έλεγχο να αποδείξει τους ισχυρισμούς του, άλ¬ 
λως ισχύει το αποτέλεσμα του πραγματοποιηθέντος 
ελέγχου. 

2.3. Δευτεροβάθμιος έλεγχος 

Οι δευτεροβάθμιοι έλεγχοι διεξάγονται σύμφωνα με τα 
προβλεπόμενα στο άρθρο 16 της 50637/29.8.2000 από¬ 
φασης των Υπουργών Εσωτερικών Δημόσιας Διοίκησης 
& Αποκέντρωσης και Γεωργίας. 

Συμπληρώνεται πρακτικό δευτεροβάθμιου ελέγχου σε 
τρία αντίτυπα, έκτων οποίωντο ένα επισυνάπτεται στο φά¬ 
κελο του παραγωγού, το άλλο δίνεται απ’ ευθείας στον πα¬ 
ραγωγό μετά το πέρας του ελέγχου και το τρίτο διαβιβά¬ 
ζεται στο φορέα μηχανογράφησης για την μηχανογραφι¬ 
κή καταγραφή του. Μετά το πέρας της μηχανογράφησης 
ο φορέας μηχανογράφησης διαβιβάζει τα μηχανογραφη¬ 
μένα αρχεία των διοικητικών και επιτόπιων ελέγχων στην 
Διεύθυνση Πληροφορικής του Υπουργείου Αγροτικής 
Ανάπτυξης και Τροφίμων. 

2.4 Διαβίβαση στοιχείων 

Συμπληρώνεται πρακτικό το οποίο περιλαμβάνει όλα τα 
στοιχεία του διοικητικού και επιτόπιου ελέγχου σε δύο 
αντίτυπα, εκ των οποίων το ένα επισυνάπτεται στο φάκε¬ 
λο του παραγωγού και το δεύτερο διαβιβάζεται στον στο 
φορέα μηχανογράφησης για τη μηχανογραφική κατα¬ 
γραφή του. Ο φορέας μηχανογράφησης διαβιβάζει τα μη¬ 
χανογραφημένα αρχεία των διοικητικών και επιτόπιων 
ελέγχων στη Διεύθυνση Πληροφορικής του Υπουργείου 
Αγροτικής Ανάπτυξης και Τροφίμων. 

ΑΡΘΡΟ 5 
ΚΥΡΩΣΕΙΣ 

1. Περιπτώσεις διακοπής δραστηριότητας κατά τη δω¬ 
δεκάμηνη περίοδο που έληξε 31.3.2004. 

Σε εφαρμογή του άρθρου 30 του κανονισμού (ΕΚ) αριθ 
2237/2003 της Επιτροπής. 

α) Οι αποδείξεις γιατηνεκ νέου έναρξη τηςπαραγωγής, 
συνδέονται με την ύπαρξη εκμετάλλευσης και παραστα¬ 
τικά παραδόσεων γάλακτος ή και απευθείας πωλήσεων. 
Οι εν λόγω περιπτώσεις μπορεί να περιλαμβάνονται στο 
δείγμα κατευθυνόμενου επιτόπιου ελέγχου. Οι εν λόγω 
αποδείξεις υποβάλλονται στον ΕΛ.Ο.Γ. πριν τη λήξη της 
προθεσμίας υποβολής των αιτήσεων πριμοδότησης και 
αναγνωρίζονται από την οικεία Διεύθυνση Αγροτικής 
Ανάπτυξης / Γ εωργίας. 

β) Οι περιπτώσεις ανωτέρας βίας και εξαιρετικές περι¬ 
στάσεις δεόντως αιτιολογημένες που έχουν υποβληθεί ή 
υποβάλλονται μέχρι τη δημοσίευση της παρούσας απόφα¬ 
σης στον ΕΛ.Ο.Γ., διαβιβάζονται στις Διευθύνσεις Αγροτι¬ 
κής Ανάπτυξης/Γεωργίας και κρίνονταιαπότονΟΠΕΚΕΠΕ. 

Εφ'όσον δεν συντρέχει μία τουλάχιστον από τις παρα¬ 
πάνω προϋποθέσεις οι κάτοχοι ποσόστωσης που υπέβα¬ 
λαν αίτηση πριμοδότησης γαλακτοπαραγωγής και πρό¬ 
σθετης ενίσχυσης και δεν παρήγαγαν γάλα ή και δεν χρη¬ 
σιμοποίησαν την ατομική τους ποσότητα αναφοράς κατά 
τη διάρκεια της δωδεκάμηνης περιόδου που έληξε 
31/3/2004 υφίστανταιτις κυρώσεις του άρθρου 31 παρ.2 
του Καν. (ΕΚ) 2237/2003 της Επιτροπής. 


2. Ανωτέρα βία και εξαιρετικές περιστάσεις 

Περιπτώσεις ανωτέρας βίας και εξαιρετικές περιστά¬ 
σεις δεόντως αιτιολογημένες μπορεί να θεωρηθούν οι 
ακόλουθες, χωρίς ο κατάλογος να είναι περιοριστικός με 
την επιφύλαξη της κρίσεως κάθε μιας ξεχωριστά, και 
εφ'όσον ο ενδιαφερόμενος προσκομίζει τα σχετικά παρα¬ 
στατικά έγγραφα, 

- θάνατος του παραγωγού 

- ανικανότητα του δικαιούχου να ασκήσει το επάγγελμά 
του για μεγάλο χρονικό διάστημα. 

- η απαλλοτρίωση ενός σημαντικού μέρους της χρησι¬ 
μοποιούμενης γεωργικής έκτασης της εκμετάλλευσης 
την οποία διαχειρίζεται ο δικαιούχος. 

- σοβαρή φυσική καταστροφή που έχει σημαντικές επι¬ 
πτώσεις στην εκμετάλλευση του δικαιούχου 

- απροσδόκητη καταστροφή των κτιρίων του δικαιού¬ 
χου τα οποία προορίζονται για την εκτροφή των βοοειδών 

- επιζωοτία που θίγει το σύνολο ή μέρος της αγέλης του 
δικαιούχου. 

Στηντελευταία περίπτωση θεωρούνται ως περιπτώσεις 
ανωτέρας βίας, οι σφαγές που οφείλονται σε μια μεταδο¬ 
τική ασθένεια του είδους, με την προϋπόθεση ότι ο κτη- 
νοτρόφος δεν παραβαίνει την ισχύουσα υγειονομική ρύθ¬ 
μιση σχετικά με αυτή την ασθένεια, που έχει δημοσιευθεί 
από την Ευρωπαϊκή Επιτροπή ή τις αρχές των κρατών με¬ 
λών, με Εθνική ή τοπική ρύθμιση, με τον όρο ότι οι κρατι¬ 
κές κτηνιατρικές υπηρεσίες μπορούν να πιστοποιήσουν 
ότι ο κτηνοτρόφοςτου οποίου έχει σφαγείτο σύνολο ή μέ¬ 
ρος του ζωικού κεφαλαίου, υπήρξε θύμα περιστάσεων 
για τις οποίες δεν φέρει ευθύνη, οι οποίες είχαν απρό¬ 
βλεπτο χαρακτήρα και δεν ήταν σε θέση να τις αποφύγει. 
Και στις δύο περιπτώσεις, η σφαγή πρέπει να έχει επιτρα- 
πεί από τις κρατικές κτηνιατρικές αρχές. Εξάλλου, ο κτη- 
νοτρόφος πρέπει να αποδείξει ότι το ζωϊκό κεφάλαιό του 
αποτελεί αντικείμενο τακτικής υγειονομικής παρακολού¬ 
θησης. 

Στις περιπτώσεις που η ανωτέρα βία ή η εξαιρετική πε¬ 
ρίσταση λαμβάνει χώρα μετά τη δημοσίευση της παρού¬ 
σας απόφασης ο δικαιούχος οφείλει να κοινοποιεί το γε¬ 
γονός στην Αρμόδια Διεύθυνση Αγροτικής Ανάπτυξης/ 
Γ εωργίας εντός 10 εργάσιμων ημερών αφού συμβεί ή λά¬ 
βει γνώση του γεγονότος προσκομίζοντας όλα τα σχετικά 
παραστατικά έγγραφα. 

Σε περίπτωση που διεξάγεται έλεγχος πριν τη λήξη των 
10 ημερών που ακολουθούν το γεγονός και συνεπώς ο 
παραγωγός δεν έχει προβεί σε σχετική κοινοποίηση στην 
Αρμόδια Διεύθυνση Αγροτικής Ανάπτυξης/ Γ εωργίας, τό¬ 
τε ο ελεγκτής ελέγχει τα διαθέσιμα παραστατικά και πα- 
ραλαμβάνει εκείνη τη χρονική στιγμή το σχετικό έντυπο 
κοινοποίησης υπογεγραμμένο από τον ίδιο και τον παρα¬ 
γωγό. 

Οι παραπάνω περιπτώσεις εξετάζονται από τον ΟΠΕ- 
ΚΕΠΕ. 

3. Περικοπές ή αποκλεισμός της πριμοδότησης 

3.1 Εκπρόθεσμη κοινοποίηση σύμφωνα με το άρθρο 5 
παρ. 2 

Εκπρόθεσμη κοινοποίηση των περιπτώσεων ανωτέρας 
βίας ή εξαιρετικών περιστάσεων δεόντως αιτιολογημέ¬ 
νων ισοδυναμεί με μη σεβασμό των δεσμεύσεων του πα¬ 
ραγωγού και συνεπάγεται συνολική απόρριψή του από 
την πριμοδότηση 

3.2 Εκπρόθεσμη υποβολή αιτήσεων 

Εκτός από περιπτώσεις ανωτέρας βίας και εξαιρετικών 

περιστάσεων δεόντως αιτιολογημένων, κάθε εκπρόθε¬ 
σμη υποβολή αίτησης κρίνεται σύμφωνα με το άρθρο 13 
του κανονισμού 2419/01 της Επιτροπής. 

3.3 Απόκλιση ατομικής ποσότητας αναφοράς διαπιστω- 
θείσα κατά τον έλεγχο 

Εφαρμόζονται αναλογικά, λαμβάνοντας υπόψη την 
ατομική ποσότητα αναφοράς αντί για εκτάσεις, οι κυρώ¬ 
σεις των άρθρων 31 και 32 του κανονισμού 2419/01 της 
Επιτροπής. Ωστόσο οι κυρώσεις αυτές δεν εφαρμόζονται 
στις περιπτώσεις που ο αϊτών έχει ενημερώσει εγγράφως 
την αρμόδια Διεύθυνση Αγροτικής Ανάπτυξης/ Γεωργίας 
ότι η αίτηση του είναι εσφαλμένη ή έχει καταστεί εσφαλ¬ 
μένη μετά την υποβολή της και με τον όρο ότι ο αϊτών δεν 
έχει ειδοποιηθεί από την αρμόδια αρχή για παρατυπίες 
στην αίτησή του ή για πρόθεσή διενέργειας ελέγχου στην 
εκμετάλλευσή του. 

3.4 Περιπτώσεις παρατυπιών εκ προθέσεως 

Εφαρμόζονται οι κυρώσεις του άρθρου 33 του κανονι¬ 
σμού 2419/2001 της Επιτροπής. 

3.5 Άλλες περιπτώσεις 

3.5.1. Στην περίπτωση υποβολής πολλαπλής αίτησης 
για την ίδια εκμετάλλευση οι παραγωγοί αποκλείονται 
από το σύνολο της πριμοδότησης και της πρόσθετης ενί¬ 
σχυσης για την τρέχουσα χρονιά, με την επιφύλαξη της 
περίπτωσης της δεύτερης παραγράφου του σημείου 2(α) 
του άρθρου 4 της παρούσας. 

3.5.2. Στην περίπτωση ύπαρξης πάνω από μιας αίτησης 
πριμοδότησης ο παραγωγός αποκλείεται από το σύνολο 
της πριμοδότησης και της πρόσθετης ενίσχυσης για την 
τρέχουσα χρονιά. 

3.5.3. Στην περίπτωση που η υπό έλεγχο εκμετάλλευση 
δεν ανευρίσκεται στην τοποθεσία που έχει δηλώσει ο πα¬ 
ραγωγός, ο παραγωγός απορρίπτεται από την πριμοδό¬ 
τηση και την πρόσθετη ενίσχυση της τρέχουσας χρονιάς 
εκτός αν έχει ενημερώσει εγγράφως τη Δ/νση Αγροτικής 
Ανάπτυξης πριν τη μετακίνηση των ελεγκτών. 

3.5.4 Στην περίπτωση μη τήρησης μητρώου βοοειδών 
ειδοποιείται η αρμόδια Κτηνιατρική υπηρεσία της Νομαρ¬ 
χιακής Αυτοδιοίκησης προκειμένου να προβεί στις δικές 
της ενέργειες. 

3.5.5 Σε περίπτωση απουσίας του παραγωγού μετά από 
προειδοποίηση σύμφωνα με όσα καθορίζονται στην πα¬ 
ράγραφο 3.1 του άρθρου 4 της παρούσας ή άρνησης 
ελέγχου, η αίτηση του παραγωγού απορρίπτεται για την 
τρέχουσα χρονιά. 

3.5.6 Κάθε απειλή ή χρήση βίας από μέρους του παρα¬ 
γωγού σε βάρος των ελεγκτών συνεπάγεται απόρριψη 
της αίτησης του παραγωγού από την πριμοδότηση για 
την τρέχουσα χρονιά. 

3.5.7 Στην περίπτωση που αποδειχθεί, από τον έλεγχο 
των αρμοδίων για την εφαρμογή του σχετικού προγράμ¬ 
ματος αρχών, χρήση απαγορευμένων ουσιών, διάθεση 
γάλακτος με κατάλοιπα κτηνιατρικών φαρμάκων και επι¬ 
βλαβών ουσιών, ή και μη εφαρμογή προγράμματος δρά¬ 
σης για τη μείωση της νιτρορύπανσης στις περιοχές όπου 
αυτά είναι υποχρεωτικά, ο παραγωγός αποκλείεται από 
το σύνολο των πριμοδοτήσεων, στην πρώτη περίπτωση 
και στη δεύτερη περίπτωση μειώνεται η πριμοδότηση γα¬ 
λακτοπαραγωγής και η πρόσθετη ενίσχυση κατά 20 % για 
την τρέχουσα χρονιά. 

Προς τούτο, οι παραπάνω αρχές κοινοποιούν τις περι¬ 
πτώσεις αυτές στις οικείες Δ/νσεις Αγροτικής Ανάπτυξης/ 
Γεωργίας. 


3.5.8 Οι παραπάνω κυρώσεις επιβάλλονται πέραντυχόν 
άλλων κυρώσεων βάσει της εθνικής ή κοινοτικής νομοθε¬ 
σίας. Σε κάθε περίπτωση το σύνολο των κυρώσεων βάσει 
της παρούσας δεν πρέπει να ξεπερνά το 100 % των δικαι¬ 
ούμενων πριμοδοτήσεων βάσειτης παρούσας απόφασης 
για την τρέχουσα χρονιά, με την επιφύλαξη του άρθρου 5 
παράγραφος 1 της παρούσας. 

Τα ποσά που προκύπτουν από την επιβολή των κυρώ¬ 
σεων, βάσειτης παραγράφου 3.5.7, κατατίθενται στον Ει¬ 
δικό Λογαριασμό Εγγυήσεων Γεωργικών Προϊόντων 
(Ε.Λ.Ε.ΓΕ.Π.) που τηρείται στην Αγροτική Τράπεζα και 
διατίθεται για τους σκοπούς του άρθρου 5 του κανονι¬ 
σμού (ΕΚ) 1259/99 του Συμβουλίου. 

4. Κοινοποίηση Απορρίψεων 

Για όλους τους απορριπτόμενους παραγωγούς, τα 
αποτελέσματα των ελέγχων καταγράφονται από την 
Διεύθυνση Αγροτικής Ανάπτυξης/ Γ εωργίας σε έντυπο 
ελέγχου το οποίο απεικονίζει συνολικά την εικόνα της 
εφαρμογής της δραστηριότητας για κάθε αίτηση. Με¬ 
τά την μηχανογραφική καταγραφή των αποτελεσμά¬ 
των των ελεγμένων αιτήσεων από τον φορέα μηχανο¬ 
γράφησης και την αποστολή των μηχανογραφικών αρ¬ 
χείων στην Διεύθυνση Πληροφορικής του Υπουργείου 
Αγροτικής Ανάπτυξης και Τροφίμων, η Διεύθυνση Πλη¬ 
ροφορικής επεξεργάζεται άλατα δεδομένα και εκδίδει 
καταστάσεις με τους απορριπτόμενους παραγωγούς 
με την αιτιολογία της απόρριψης και τη διάρκεια της 
ποινής. 

Οι απορρίψεις των παραγωγών από την τρέχουσα ή και 
την επόμενη χρονιά γίνονται με απόφαση του Διευθυντή 
Αγροτικής Ανάπτυξης και κοινοποιείται στους ενδιαφε¬ 
ρομένους. 

ΑΡΘΡΟ 6 

ΥΠΟΛΟΓΙΣΜΟΣ ΟΡΙΣΤΙΚΩΝ ΠΟΣΟΤΗΤΩΝ 
ΥΠΟΛΟΓΙΣΜΟΣ ΣΥΝΤΕΛΕΣΤΗ ΜΕΙΩΣΗΣ 

Αμέσως μετά το πέρας της διαδικασίας των ελέγχων, 
αφού συγκεντρωθούν όλες οι βεβαιώσεις ελέγχων, συ¬ 
μπληρωθούν τα ειδικά έντυπα ελέγχων, καταχωρηθούν 
ηλεκτρονικά από τον φορέα μηχανογράφησης και απο¬ 
σταλούν όλα τα απαραίτητα μηχανογραφημένα αρχεία 
στη Διεύθυνση Πληροφορικής και μετά από τη σχετική 
επεξεργασία, παράγονται οι καταστάσεις δικαιούχων, οι 
οποίες διαβιβάζονται στις Διευθύνσεις Αγροτικής Ανά¬ 
πτυξης/Γεωργίας. Οι Διευθύνσεις Αγροτικής Ανάπτυξης/ 
Γ εωργίας προβαίνουν στον έλεγχο της ορθότητας και της 
πληρότητας της μηχανογραφικής καταγραφής και επε¬ 
ξεργασίας των στοιχείων των εντύπων ελέγχων, ελέγχο¬ 
ντας ένα προς ένα όλα τα ονόματα των δικαιούχων παρα¬ 
γωγών αλλά και των απορριφθέντων. Εάν η εργασία αυτή 
δεν είναι δυνατή για 100% των αιτήσεων, πρέπει να διεκ- 
περαιώνεται για ένα δείγμα αυτών, όσο το δυνατό υψη¬ 
λότερο και πάντως όχι μικρότερο από 10%. Στην περί¬ 
πτωση διαπίστωσης λαθών καταχώρησης, οι Δ/νσεις 
Αγροτικής Ανάπτυξης υποδεικνύουν στον φορέα μηχανο¬ 
γράφησης τις διορθώσεις, με έγγραφο όπου θα περιλαμ¬ 
βάνονται όλα τα σημεία διόρθωσης εντός επτά ημερών 
από τη λήψη των καταστάσεων. Ο φορέας μηχανογρά¬ 
φησης διαβιβάζει στη Δ/νση Πληροφορικής και στις Διευ¬ 
θύνσεις Αγροτικής Ανάπτυξης /Γεωργίας της χώρας τις 
τελικές διορθωμένες καταστάσεις δικαιούχων, μέχρι την 
20η Οκτωβρίου 2004 

Η Διεύθυνση Πληροφορικής του Υπουργείου Αγροτι¬ 
κής Ανάπτυξης και Τροφίμων, βάσει των καταστάσεων δι¬ 
καιούχων, αποστέλλει πριν την 25η Οκτωβρίου 2004 στον 
ΟΠΕΚΕΠΕ και στη Διεύθυνση Ζωικής Παραγωγής και 
Α.Π.Α., τις οριστικές ποσότητες αναφοράς αγελαδινού 
γάλακτος, οι οποίες είναι επιλέξιμες για πριμοδότηση 
έτσι ώστε η τελευταία να διαβιβάσει στην Επιτροπή το σύ¬ 
νολο της επιλέξιμης ποσότητας αναφοράς. 

Σε περίπτωση υπέρβασηςτου ανώτατου εθνικού ορίου, 
όπως αυτό καθορίζεται στο άρθρο 95 του κανονισμού 
1782/2003 του Συμβουλίου, γίνεται προσαρμογή των ατο¬ 
μικών ποσοτήτων αναφοράς, που είναι επιλέξιμες για πρι¬ 
μοδότηση στο εν λόγω όριο, βάσει αντικειμενικών κριτη¬ 
ρίων που θα καθοριστούν με απόφαση του Υπουργού 
Αγροτικής Ανάπτυξης και Τ ροφίμων κατόπιν εισήγησης 
της Διεύθυνσης Ζωικής Παραγωγής καιΑ.Π.Α. 

Η Διεύθυνση Ζωικής Παραγωγής καιΑ.Π.Α. ανακοινώ¬ 
νει στην Επιτροπή τον συντελεστή μείωσης των ατομι¬ 
κών ποσοτήτων αναφοράς, που ενδεχομένως εφαρμό¬ 
στηκε. 

ΑΡΘΡΟ 7 
ΠΛΗΡΩΜΕΣ 

Μετά τον καθορισμό του συντελεστή μείωσης, η Διεύ¬ 
θυνση Πληροφορικής επεξεργάζεται πάλι τα δεδομένα 
και εκδίδει καταστάσεις πληρωμής. Οι καταστάσεις αυτές 
ελέγχονται από τις Διευθύνσεις Αγροτικής Ανάπτυξης / 
Γεωργίας, οι οποίες και αναγνωρίζουν και εκκαθαρίζουν 
τη δαπάνη. Οι πρωτότυπες καταστάσεις πληρωμής υπο¬ 
βάλλονται στο Τμήμα Λογιστηρίου της Δ/νσης Οικονομι¬ 
κού του ΟΠ ΕΚΕΠ Ε και συνοδεύονται υποχρεωτικά από τις 
Λίστες Ελέγχου. 

Μετά την καταβολή των ποσών στους δικαιούχους, τα 
δικαιολογητικά, αντίγραφα των καταστάσεων πληρωμής 
και λίστες ελέγχου παραμένουν στο φάκελο κάθε παρα¬ 
γωγού στο αρχείο της Δ/νσης Αγροτικής Ανάπτυξης για 
ενδεχόμενους ελέγχους κοινοτικούς ή εθνικούς. Στο αρ¬ 
χείο της Δ/νσης Αγροτικής Ανάπτυξης παραμένουν επί¬ 
σης οι καταστάσεις ανάρτησης μαζί με τα αποδεικτικά 
ανάρτησης. 

Το ύψος της πριμοδότησης γαλακτοπαραγωγής για το 
2004 ανέρχεται σε 8,15 ευρώ ανά τόννο επιλέξιμης πο¬ 
σότητας αναφοράς και μέχρι του ορίου των ατομικών πο¬ 
σοτήτων αναφοράς, όπως διαμορφώνονται μετά από εν¬ 
δεχόμενη προσαρμογή βάσει του άρθρου 6 της παρού¬ 
σας. 

Οι πληρωμές της πριμοδότησης γαλακτοπαραγωγής 
και της πρόσθετης ενίσχυσης πραγματοποιούνται σύμ¬ 
φωνα με το άρθρο 4, παράγραφο 3 του καν. (ΕΚ) 2237/ 
2003 της Επιτροπής και εφ'όσον έχουν ολοκληρωθεί οι 
έλεγχοι. Το αργότερο έως την 15η Ιουλίου 2005 ο ΟΠΕ¬ 
ΚΕΠΕ διαβιβάζει τα στοιχεία πληρωμών στη Δ/νση Ζωικής 
Παραγωγής και ΑΠΑ προκειμένου αυτή να ανακοινώσει 
στην Επιτροπή, πριν την 31η Ιουλίου 2005, τη συνολική 
ποσότητα αναφοράς για την οποία καταβλήθηκε ενίσχυ¬ 
ση, σε Εθνικό επίπεδο. 

Αντίγραφά των καταστάσεων πληρωμής αναρτώνται 
στα γραφεία των Νομαρχιακών Αυτοδιοικήσεων της Χώ¬ 
ρας, στην κεντρική υπηρεσία του ΕΛ.Ο.Γ. και στις περιφε¬ 
ρειακές υπηρεσίες - εποπτείεςτου ΕΛ.Ο.Γ., προκειμένου 
να λάβουν γνώση οι παραγωγοί για τα χρηματικά ποσά 
που δικαιούνται και να υποβάλουν τυχόν ενστάσεις σε 


προθεσμία 7 ημερών από την ημερομηνία ανάρτησης. Οι 
ενστάσεις κρίνονται με απόφαση του οικείου Δ/ντου 
Αγροτικής Ανάπτυξης/ Γεωργίας, ύστερα από εισήγηση 
τριμελούς επιτροπής που συστήνεται σε κάθε Δ/νση, της 
οποίας τα μέλη ορίζονται με απόφαση του Δ/ντου Αγροτι¬ 
κής Ανάπτυξης ή Γεωργίας και είναι άλλα από εκείνα που 
συμμετείχαν στους επιτόπιους ελέγχους. Τηρούνται στα¬ 
τιστικά στοιχεία. 

ΑΡΘΡΟ 8 

ΠΡΟΣΘΕΤΕΣ ΕΝΙΣΧΥΣΕΙΣ 

Οι δικαιούχοι πριμοδότησης γαλακτοπαραγωγής για το 
έτος 2004, λαμβάνουν επιπλέον πρόσθετη ενίσχυση ανά 
τόνο επιλέξιμης ατομικής ποσότητας αναφοράς. Το σύ¬ 
νολο της πρόσθετης ενίσχυσης σε Εθνικό επίπεδο ανέρ¬ 
χεται σε 2,31 εκατομμύρια ευρώ και κατανέμεται στους 
δικαιούχους παραγωγούς, σύμφωνα με την προσδιορι- 
σθείσα ατομική ποσότητα αναφοράς, επιλέξιμη για πρι¬ 
μοδότηση, όπως αυτή διαμορφώθηκε μετά από τυχόν 
εφαρμογή του συντελεστή μείωσης του άρθρου 6 της πα¬ 
ρούσας, βάσει αντικειμενικών κριτηρίων που θα καθορι¬ 
στούν με απόφαση του Υπουργού Αγροτικής Ανάπτυξης 
και Τροφίμων. 

ΑΡΘΡΟ 9 

ΜΕΤΑΒΙΒΑΣΕΙΣ ΕΚΜΕΤΑΛΛΕΥΣΕΩΝ 

1. Για τους σκοπούς της παρούσης 

«Μεταβίβαση εκμετάλλευσης» θεωρείται η πώληση, η 
εκμίσθωση ή οποιοδήποτε παρόμοιο είδος συναλλαγής 
των κατόχων εκμεταλλεύσεων. 

«Μεταβιβάζων» θεωρείται ο παραγωγός του οποίου η 
εκμετάλλευση μεταβιβάζεται σε άλλο παραγωγό και 

«Εκδοχέας» θεωρείται ο παραγωγός στον οποίο μετα¬ 
βιβάζεται η εκμετάλλευση. 

2. Στην περίπτωση που, μετά την υποβολή αίτησης ενί¬ 
σχυσης και πριν από την 31η Αυγούστου 2004, μια εκμε¬ 
τάλλευση μεταβιβασθεί εξ ολοκλήρου από ένα παραγω¬ 
γό σε άλλο, δεν χορηγείται ενίσχυση στον μεταβιβάζοντα 
για την εκμετάλλευση που έχει μεταβιβασθεί. 

Η ενίσχυση για την οποία έχει υποβληθεί αίτηση από τον 
μεταβιβάζοντα χορηγείται στον εκδοχέα εάν 

Α) εντός 10 εργασίμων ημερών από την μεταβίβαση, ο 
εκδοχέας ενημερώνει με σχετική αίτησή του την αρμόδια 
Διεύθυνση Αγροτικής Ανάπτυξης/ Γεωργίας για τη μετα¬ 
βίβαση συνυποβάλλοντας το συμβόλαιο ή συμφωνητικό 
της μεταβίβασης και με την οποία ζητά την πληρωμή της 
ενίσχυσης. 

Β) κατόπιν των σχετικών ελεγκτικών διαδικασιών, διαπι¬ 
στώνεται ότι πληρούνται όλοι οι όροι για τη χορήγηση της 
ενίσχυσης που αφορά την εκμετάλλευση η οποία έχει με- 
ταβιβασθεί και τηρούνται οι δεσμεύσεις που έχει αναλά- 
βει ο εκδοχέας. 

Εφόσον ο εκδοχέας ενημερώσει τη Διεύθυνση Αγροτι¬ 
κής Ανάπτυξης / Γεωργίας, για τη μεταβίβαση της εκμε¬ 
τάλλευσης και ζητήσει σύμφωνα με τα ανωτέρω την πλη¬ 
ρωμή της ενίσχυσης, τότε: 

Α) άλατα δικαιώματα και οι υποχρεώσεις του μεταβιβά- 
ζοντα που προκύπτουν από τη νομική σχέση μεταξύ του 
μεταβιβάζοντα και της αρμόδιας Δ/νσης Αγροτικής Ανά¬ 
πτυξης/ Γεωργίας που δημιουργούνται από την αίτηση 
πριμοδότησης παρέχονται στον εκδοχέα. 

Β) όλες οι αναγκαίες ενέργειες για τη χορήγηση της ενί¬ 
σχυσης και όλες οι δηλώσεις που έγιναν από τον μεταβι- 




15660 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βάζοντα πριν από τη μεταβίβαση αποδίδονται στον εκδο- 
χέα για τους σκοπούς της εφαρμογής των σχετικών κοι¬ 
νοτικών και εθνικών διατάξεων. 

Γ) η εκμετάλλευση που μεταβιβάζεται θεωρείται ως χω¬ 
ριστή εκμετάλλευση για την περίοδο πριμοδότησης στη 
διάρκεια της οποίας έλαβε χώρα η μεταβίβαση, κατ' εξαί¬ 
ρεση και μόνο σ“ αυτή την περίπτωση. 

3. Εν τούτοις σε περιπτώσεις γραπτής συμφωνίας με¬ 
ταξύ του εκδοχέα και του μεταβιβάζοντα, η οποία υπο¬ 
βάλλεται στην οικεία Διεύθυνση Αγροτικής Ανάπτυξης/ 
Γεωργίας εντός 10 εργάσιμων ημερών από τη μεταβίβα¬ 
ση, την πριμοδότηση μπορεί να λάβει ο μεταβιβάζων. 
Στην περίπτωση αυτή δεν χορηγείται καμία ενίσχυση 
στον εκδοχέα. 

4. Σε περίπτωση θανάτου του δικαιούχου της πριμοδό¬ 
τησης πριν την υποβολή της αίτησης, τότε η αίτηση υπο¬ 
βάλλεται από τον (τους) νόμιμο (μους) κληρονόμο (μους) 
του, στον (ους) οποίο (ους) μεταβιβάζονται και τα δικαιώ¬ 
ματα πληρωμής της πριμοδότησης γαλακτοπαραγωγής 
και της πρόσθετης ενίσχυσης. 

Σε περίπτωση θανάτου του δικαιούχου της πριμοδότη¬ 
σης, μετά την υποβολή της αίτησης, η πριμοδότηση κα¬ 
θώς και η πρόσθετη ενίσχυση γαλακτοπαραγωγής κατα¬ 
βάλλονται στον (ους) νόμιμο (ους) κληρονόμο (ους) της 
εκμετάλλευσης του θανόντος κατ'αναλογία με τους 
όρους και τις προϋποθέσεις της παραγράφου 2 του πα¬ 
ρόντος άρθρου. 

Επιπλέον και στις δύο παραπάνω περιπτώσεις, ο (οι) 
κληρονόμος (οι) της εκμετάλλευσης προσκομίζει (ουν) 
στην αρμόδια Διεύθυνση Αγροτικής Ανάπτυξης 

• Ληξιαρχική πράξη θανάτου του δικαιούχου 

• Διαθήκη ή πιστοποιητικό πλησιέστερων συγγενών 


• Ιδιωτικό συμφωνητικό ή υπεύθυνες δηλώσεις των 
υπόλοιπων πλησιέστερων συγγενών, ότι παραχωρούν κά¬ 
θε δικαίωμα στην εν λόγω εκμετάλλευση και στην ποσό¬ 
στωση. 

ΑΡΘΡΟ 10 
ΓΕΝΙΚΑ 

Με απόφαση του Υπουργού Αγροτικής Ανάπτυξης & 
Τροφίμων καθορίζονται τα αναγκαία συμπληρωματικά 
μέτρα εφαρμογής της παρούσας. 

Το συνημμένο έντυπο αποτελεί αναπόσπαστο μέρος 
της παρούσας απόφασης και μπορεί να τροποποιηθεί με 
απόφαση του Υπουργού Αγροτικής Ανάπτυξης & Τροφί¬ 
μων. 

Τα αναγκαία για την εφαρμογή της παρούσης πρόσθε¬ 
τα έντυπα και πίνακες καθορίζονται είτε με αποφάσεις 
του Υπουργού Αγροτικής Ανάπτυξης & Τροφίμων είτε με 
εγκυκλίους του ΟΠΕΚΕΠΕ. 

ΑΡΘΡΟ 11 

ΙΣΧΥΣ ΤΗΣ ΠΑΡΟΥΣΑΣ 

Η παρούσα απόφαση ισχύει από την 1η Ιανουάριου 
2004, για την πριμοδότηση και την πρόσθετη ενίσχυση 
γαλακτοπαραγωγής έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2004 

οι ΥΠΟΥΡΓΟΙ 

